**USVOJENI DNEVNI RED 23. REDOVNE SJEDNICE GRADSKOG VIJEĆA TUZLA**

**(Broj: 01-05-5885-2018) (29.08.2018. godine)**

**-** Usvajanje Zapisnika sa dvadesetprve redovne sjednice Gradskog vijeća Tuzla, održane 27.06.2018. godine, Zapisnika sa dvadesetdruge redovne sjednice Gradskog vijeća Tuzla održane 16.07.2018. godine i Zapisnika sa treće vanredne sjednice Gradskog vijeća Tuzla održane 26.07.2018. godine

**1.** VIJEĆNIČKA PITANJA I INICIJATIVE

**2.** RAZMATRANJE I USVAJANJE IZVJEŠTAJA O IZVRŠENJU BUDŽETA GRADA TUZLA ZA PERIOD 01.01. DO 30.06.2018. GODINE

**3.** RAZMATRANJE IZVJEŠTAJA KOMISIJE ZA IZBOR I IMENOVANJA

**4**. TEKUĆA PITANJA

**Bosna i Hercegovina**

**Federacija Bosne i Hercegovine**

**Tuzlanski kanton**

**GRAD TUZLA**

**GRADSKO VIJEĆE**

**Broj: 01-05-5885-2018/2**

**Tuzla, 29.08.2018. godine**

**GRAD TUZLA**

 **- Gradonačelnik Grada Tuzla, gospodin Jasmin Imamović**

 **- Sekretar organa državne službe, gospodin Almir Šuta**

 **- Služba za budžet i finansije**

 **- Stručna služba za poslove gradonačelnika**

**PREDMET: Zaključci dvadesettreće redovne sjednice Gradskog vijeća Tuzla održane dana 29.08.2018. godine, dostavljaju se**

Na dvadesettrećoj redovnoj sjednici Gradskog vijeća Tuzla, održanoj dana 16.07.2018. godine, pod tačkom **2.** razmatran je i usvojen **IZVJEŠTAJ O IZVRŠENJU BUDŽETA GRADA TUZLA ZA PERIOD 01.01. DO 30.06.2018. GODINE.**

Nakon rasprave usvojeni su slijedeći

**Z A K LJ U Č C I**

- Gradsko vijeće Tuzla traži od predlagača i obrađivača izvještaja o izvršenju budžeta, da se ubuduće, prilikom dostavljanja izvještaja o izvršenju budžeta Grada Tuzla, u obrazloženju izvještaja detaljnije navedu i obrazlože razlozi neutroška sredstava, naročito kada ta sredstva nisu utrošena zbog nerealizacije pojedinih projekata.

- Traži se od resornih gradskih službi da u daljoj realizaciji projekata vrše adekvatan nadzor nad prijemom i raspodjelom novčanih sredstava, kako se ne bi desilo da dođe do kašnjenja u realizaciji projekata.

- Gradsko vijeće Tuzla takođe traži od predlagača i obrađivača da se, tamo gdje nije bilo moguće predvidjeti i planirati adekvatna novčana sredstva, što prije predvidi rebalans budžeta, kako bi se sve predviđene i planirane budžetske namjene mogle realizovati.

- Gradsko vijeće Tuzla će pokrenuti inicijativu za izmjenu Zakona o javnim nabavkama (“Službeni glasnik Bosne i Hercegovine”, broj 39/14.) te u tom smislu traži od resornih službi da, u saradnji sa drugim gradskim službama, javnim preduzećima i javnim ustanovama čiji je osnivač ili suosnivač Grad Tuzla, (osim u situacijama kada se izbjegava primjena ovog Zakona) te u saradnji i uz mišljenje Udruženja poslodavaca Grada Tuzla, pripreme tekst inicijative, na način da svaki od njih, u okviru svoje nadležnosti, pripremi kvalitetne prijedloge izmjena Zakona o dijelu u kojem je, u praksi, ovaj Zakon pokazao određene manjkavosti (prijedlozi da se skrate rokovi za podnošenje žalbi, da se skrate rokovi rješavanja po žalbama, razmotri mogućnost oštrijeg kažnjavanja lica koji svojim postupcima namjerno odugovlače procedure javne nabavke).

- Gradsko vijeće Tuzla sugeriše gradskim službama i drugim organima na koje se odnosi realizacija izvršenja budžeta da, odmah po usvajanju budžeta, pokrenu procedure nabavke robe i usluga, kako bi se i na taj način smanjili periodi potrebni za obezbjeđenje potrebnih uslova za javnu nabavku roba i usluga.

*Ovo obavještenje vam se dostavlja na znanje, a verificirane zaključke ćete dobiti po usvajanju skraćene verzije zapisnika sa dvadesettreće redovne sjednice Gradskog vijeća Tuzla održane dana 29.08.2018. godine.*

**DOSTAVLJENO PREDSJEDAVAJUĆI**

4 x naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 x Stručna služba za poslove Gradonačelnika **Dr.med.sci.Aleksandar Vujadinović**

1 x evidencija

1 x a/a

**Bosna i Hercegovina**

**Federacija Bosne i Hercegovine**

**Tuzlanski kanton**

**GRAD TUZLA**

**GRADSKO VIJEĆE**

**Broj: 01-05-5885-2018/3**

**Tuzla, 29.08.2018. godine**

**GRAD TUZLA**

 **- Gradonačelnik Grada Tuzla, gospodin Jasmin Imamović**

 **- Sekretar organa državne službe, gospodin Almir Šuta**

 **- Stručna služba Gradskog vijeća**

**KOMISIJA ZA IZBOR I IMENOVANJA**

**PREDMET: Zaključci dvadesettreće redovne sjednice Gradskog vijeća Tuzla održane dana 29.08.2018. godine, dostavljaju se**

Na dvadesettrećoj redovnoj sjednici Gradskog vijeća Tuzla, održanoj dana 29.08.2018. godine, pod tačkom **3.** razmatran je **IZVJEŠTAJ KOMISIJE ZA IZBOR I IMENOVANJA**.

Nakon rasprave usvojen je slijedeći

**Z A K LJ U Č A K**

**Gradsko vijeće Tuzla prihvata prijedlog Komisije za izbor i imenovanja, na inicijativu Kluba vijećnika BOSS Bosanske stranke, te se:**

- Mirela Halilović razrješava dužnosti člana Komisije za izbor i imenovanja,

- Mirsada Baraković bira na dužnost člana Komisije za izbor i imenovanja.

*Ovo obavještenje vam se dostavlja na znanje, a verificirane zaključke ćete dobiti po usvajanju skraćene verzije zapisnika sa dvadesettreće redovne sjednice Gradskog vijeća Tuzla održane dana 29.08.2018. godine.*

**DOSTAVLJENO PREDSJEDAVAJUĆI**

4 x naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 x Stručna služba za poslove Gradonačelnika **Dr.med.sci.Aleksandar Vujadinović**

1 x Služba za budžet i finansije

1 x evidencija

1 x a/a